b'\n_START_ARTICLE_\nPaolo Barilla\n_START_SECTION_\n\xc5\xbdivljenjepis\n_START_PARAGRAPH_\nLeta 1985 je zmagal na dirki 24 ur Le Mansa skupaj s Klausom Ludwigom in Louisom Kragesom. V Formuli 1 je debitiral v sezoni 1989, ko je nastopil le na predzadnji dirki sezone za Veliko nagrado Japonske in odstopil. V naslednji sezoni 1990 je na \xc5\xa1tirinajstih dirkah dosegel le \xc5\xa1tiri uvrstitve, najbolj\xc5\xa1i rezultat pa na dirki za Veliko nagrado San Marina, kjer je bil enajsti.'